ഓര്ട്ടിസ് തിരിച്ചെത്തുമോ, അതോ പകരക്കാരനെ കൊണ്ടുവരുമോ..?? ഫെറാന്ഡോയുടെ മറുപടി ഇങ്ങനെ കഴിഞ്ഞ ഐഎസ്എല് സീസണില് എഫ്സി ഗോവയ്ക്കായി തകര്പ്പന് പ്രകടനം നടത്തിയ താരമാണ് ജോര്ജ് ഓര്ട്ടിസ്. സ്പാനിഷ് വിങ്ങറായ ഓര്ട്ടിസിനെ ഇക്കുറി ഐഎസ്എല് ക്ലബ് തന്നെയായ എടികെ മോഹന് ബഗാന് റാഞ്ചാന് ശ്രമിച്ചിട്ടും ഗോവ വിട്ടുകൊടുക്കാതിരുന്നതാണ്. ഐഎസ്എല് എട്ടാം സീസണില് ഗോവയുടെ പ്രതീക്ഷയാണ് ഓര്ട്ടിസ്. ഡ്യൂറാന്ഡ് കപ്പിനുള്ള ഗോവ സ്ക്വാഡില് ഓര്ട്ടിസിനേയും പരിശീലകന് ജുവാന് ഫെറാന്ഡോ ഉള്പ്പെടുത്തിയിരുന്നു.എന്നാല് ഗ്രൂപ്പ് ഘട്ടത്തിലെ രണ്ടാം മത്സരത്തിനിടെ ഓര്ട്ടിസിന് പരുക്കേറ്റു. പുറത്തുവരുന്ന റിപ്പോര്ട്ടുകള് പ്രകാരം ഓര്ട്ടിസിനെ പരുക്ക് ഗൗരവമേറിയതാണ്. ഓര്ട്ടിസ് എത്ര നാള് കളിക്കളത്തിന് പുറത്തിരിക്കേണ്ടിവരുമെന്നത് വ്യക്തമല്ല. ഇതോടെ ഗോവ ഓര്ട്ടിസിന് പകരക്കാരനെ കൊണ്ടുവന്നേക്കുമെന്നും സൂചനകളുണ്ട്. എന്നാല് ഫെറാന്ഡോ ഇത് നിഷേധിച്ചിരിക്കുകയാണ്. പരുക്ക് ഭേദമായശേഷം ഓര്ട്ടിസ് ടീമിനൊപ്പം തിരിച്ചെത്തുമെന്നാണ് ഫെറാന്ഡോ ദ ബ്രിഡ്ജിന് നല്കിയ അഭിമുഖത്തില് പറഞ്ഞത്. എന്നാല് എപ്പോള് ഓര്ട്ടിസ് കളിക്കളത്തില് മടങ്ങിയെത്തുമെന്ന് അദ്ദേഹം വ്യക്തമാക്കിയില്ല. ടീമിനൊപ്പം ചേരാനുള്ള സ്പാനിഷ് ഫോര്വേഡ് ഐരം കബ്രേരയല്ലാതെ മറ്റ് പുതിയ വിദേശതാരങ്ങളാരും ഇക്കുറി ഗോവിയിലുണ്ടാകില്ലന്നും അദ്ദേഹം വ്യക്തമാക്കി.